**Előterjesztés**

**Litér Község Önkormányzata Képviselő-testületének**

**a 2022. január 27-i ülésére**

**a 2022. évi Kulturális programterv tárgyú napirendi ponthoz**

**Tisztelt Képviselő-testület!**

**Tisztelt Bizottsági Tagok!**

Az idei év eseménydús lesz, miután idén emlékezünk meg az 1732-es telepítési szerződés 940. éves évfordulójáról, melynek keretén belül több rendezvény megtartása is szerepel az idei évi rendezvénynaptárban.

Önkormányzati rendezvényeink között kiemelt lesz a Mogyorósi Esték programsorozat, melyre a költségvetésben 6.000.000, -Ft került tervezésre.

Az általános rendezvényeinkre 1.900.000, -Ft került tervezésre, a kiemelt állami ünnepekre 700.000, -Ft.

Az EKF 2023 PAJTA program „KULTURKERT” keretén belül 6.500.000, -Ft támogatásban részesültünk, bízunk abban, hogy ezáltal sikerül új, színes programokkal bővíteni a 2022. évi rendezvényeinket.

Ennek a pályázatnak a része a KULTURKERT kialakítása, melyhez 2.500.000, -Ft résztámogatást kaptunk. Természetesen a teljes projekt megvalósításához Önkormányzatunknak közel 10 M Ft önerőt kell biztosítani.

Az Ertl Pálné Művelődési Ház és Könyvtár épülete közel 20 évvel ezelőtt lett utoljára megújítva, kivétel a vis maior helyzet miatti tetőcsere, valamint a nyílászárók cseréje.

Litér, 2022. január 24.

Bencze Éva

jegyző

|  |  |
| --- | --- |
|  |  |